Case ID: 1045931
Sentence 0: Təsviri hissə: İddiaçı Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun Bakı şəhəri üzrə Hüquqi şəxslərlə İş İdarəsi hazırda Bakı şəhəri Vergilər Nazirliyi yanında Bakı şəhəri Kiçik Sahibkarlarla iş Departamentinin cavabdeh “X2 Birliyi”nə qarşı cavabdehin 01.07.2016-cı il tarixə 3194,66 manat məcburi dövlət sosial sığorta haqları üzrə yaranmış borcunun iddiaçının xeyrinə tutulması barədə iddia ərizəsi ilə 1 saylı Bakı İnzibati-İqtisadi Məhkəməsinə (bundan sonra mətndə birinci instansiya məhkəməsi) müraciət etmişdir.İddiaçının iddia tələbini onunla əsaslandırılmışdır ki, Azərbaycan Respublikasının Prezidentinin 4 avqust 2003-cü il tarixli, 909 nömrəli Fərmanının 5-ci bəndinə əsasən, təşkilatihüquq formasından və mülkiyyət növündən asılı olmayaraq bütün müəssisə və təşkilatların rəhbərləri məcburi dövlət sosial sığorta haqlarının ödənişləri ilə eyni vaxtda Dövlət Sosial Müdafiə Fonduna tam ödənilməsinə şəxsən məsuliyyət daşıyırlar.